text: À merveille fu regardez
   Cléomadès de tous costez
   PageV02P219
   De ceaus qui là endroit estoient
   Pour la valour k'en lui savoient.
   Quant il fu là endroit venus,
   De tous fu volentiers veüs.
   Sachiez qu'il n'oublia nient
   De demander com faitement
   La fenme Durbant le faisoit,
   Et la Sartant. Riens n'oublioit
   De chose de quoi raisons fust
   Dont ressouvenir li deüst.
   Durbans et Sartans sagement
   L'en respondirent telement
   Com à tel demande apartint.
  